Nworu

thumb|Kwoci Nworu（諾魯國旗）

*Miru Kunghekwo*(諾魯) ga thnganan *Nworu*(Kari *Yingkwo*: Nauru, Kari *Nworu*: Naoero, thnganan *Yingkwo* sexual: Pleasant Island）gaga mniq hunac *Taypingyang* *Qerwonisiya qpruhan taw* na *Tawkwo* ksun. Sdalih bi klwaan o kika *Panapataw* na *Ciripas*, gaga mniq hraan hidaw *Nworu* yabi 300km2. Knlbangan dxgal *Nworu* ga 21.3kmhiya ka tgbiciq bi Tawkwo knlangan, ida hiya ka tg3 knbiciq na klwaan knlangan, paru dha ka Morwoke ni Fantikang. Hbragan seejiq *Nworu* ga yabi 11,000hiyi, tg3 knciway na mniq knlangan, mabang hbaraw ka dha *Tuwaru* ni *Fantikang*.  

Manu ka seejiq tnpusu *Nworu* ga pusu bi o seejiq Miqerwonisiya ni Porinisiya, hici hari *Sci* 19 siisangalan Teyic Tikwo maa Cmitu . Ppais paru tgkingal siida ka knlangan, Nworu ga maa qlhangan *Kwoci Reynmung*, spuan kmlawa *Awcow*, *Syowsiran* ni *Yingkwo.* Ppais paru tg2 siida ngalan Tanah Tunux ka *Nworu*, kika rhngun saan dha mrmux *Taypingyang*. Bukuy pnpais do wada dha klwaun duri ka Nworu, bitaq hngkawas 1968 do kmburux nanaq da, kiya ni hngkawas 1969 do teumal dqpruhan（SPC）*Taypingyang* da .     

Qtaan ka brah mdka na Sci 20 ga ida mqpah *Cngfu* mduuy pusu *cingci cpn* klwaan ka *Nworu*. Yasa *Tawyu* snpuan btunux *rins ka Nworu,* gntuan sdalih babaw dxgal ni tduwa leexan lmamu *qwangcan* ngqnguc. Paah hngkawas 1907 do manu ka *Kungs rinswanyeyn Taypingyang* ga prajing lmamu qwangcan babaw *Tawyu* da. Hngkawas 1919 phiyug *weyyueynhwey Yingkwo* *rinswayeyn*（*Yingyu*：British Phosphate Commission）;     

Knburux do ida mlutuc lmamu nklwaan *qwangcan* ka *Kungs rinswanyeyn Nworu*. Bitaq hngkawas 1980 do ida wada djiyun kana ka gntuan, siida ida Nworu ka pusu bi pusa eseisil klwaan *rinswanyeyn*; Kiya ni manu ka *Cngfu Nworu* ga mniq hici hngkawas 1960 bitaq pnrajing hngkawas 1970 siida, ida sndhu bi nangal hbangan kngkingal seejiq ga kana ka *cucyueyn klwaan* o tgbaraw bi msa. Kiya ni seejiq tnpusu *Nworu* ga ida ini kmalu mduuy dngalan hbngan nii, kmdudul ungac ka *rinswan* ni nngalan dha qwangcan nadas na naqih lnglingay, dungan o kmdudl mlih ka *cicin* ngalan hbngan do, manu ka Cngfu *Nworu* ga musa meysa uxay dungus na uda ngalan dha pila.      

Hngkawas 1990 siida, Nworu ga maa kingal qdriqan swey baraw knglangan ni sslian sminaw pila. Paah hngkawas 2001 bitaq hngkawas2008 ni paah hngkawas 2012 do, jyagan *Cngfu Awtariya* ka Nworu, phiyug kingal htitan mneguy mrmux Awtariya na seejiq qrinuc tbrihan dha. Yasa suqi smtama Awcow, kiya ni hniyan dha nAecow ni pucungkwo. Quri saw waycyaw o ida *hweyyueyn* na *[[Reynhekwo]]* ka *Nworu*, kiya ni ida *Taypingyang Tawkwo runtan*, *Tayingtikwo* ni *Feycow*, *Cyarepihay* ni *Taypingyang* qrpuhan klwaan *nacngyueynkwo*. ）     

thumb|Kwohwey.
### Kari Pnyahan(詞源)
Onawero: 96-99

Plealay bi han o seejiq *Yingkwo* ga thnganan dha *Qeaytaw*（Pleasant Island）msa. “*Nworu*” kari nii ga yabi pneiyah kari Nworu Anáoero, “musa ku hagay gsi

Lung” msa ka dungus na; Emp*Cmin Tekwo* o thnganan dha Nawodo ka *Nworu*.

## Ris(歷史)

Yabi brah 3,000 kngkawas han o, seejiq *Miqerwonisiya* ni *Porinisiya* ga ida tna mnniqhini da, kana o niqan 12 ka alang, skrayan babaw Kwoci na ppngrah o mririh 12 alang nii. Mniq bukuy hari Sci 18, kingal qbsuran asu Nyowsiran ga mgriq asu siida qntaan n aka Nworu, wana hbaraw seejiq tnealang ni sapah ka qntaan na, kiya ka kiya o ida ini usa babaw dxgal dha uxay uri o ini na saw manu qmit.   

Hngkawas 1798 qbsuran asu *Yingkwo* *Yueyhan．Feyyin* ga madas “emptsamac” haw dhuq *Nworu*,hangan na o “Pleasant Island” (Qeaytetaw” msa, trawah ka ris knglangan gqian hidaw ni *Nworu* msdgangi. Tgkingal mnusa mniq taw na seejiq bhgay o, kika pniyah Yingkwo *Weyreyn．Haris*（Willam Harris）, hngkawas 1842 do, 29 ka hngkwasan na miyahdhuq hini, yasa snwuwa ni ini usa dni asi eniq hini dabrah na *Nworu Cungtung* *Rene．Haris* o kika lutuc na.   

Hici hari *Sci* 19, manu ka *Tekwo* ga mquri hunac *Taypingyang*, manu ka *Nworu* o paah hngkawas 1888 do maa Cminti  *Tekwo* da. Siida ga ida ini na psai lnglungan *Tekwo* ka *Nworu*, yasa wana *Yeyc* do ungac ana manu ka babaw Taw hini. Hnkawas 1900 siida, mqpah *kungs rinqwang Yingkwo* ga smlay kingal btunux *Nwotaw,* klaan dha saw niqan *rinqwang* ka kana babaw Taw, kiya ni kmpriyux ka kndusan Taw nii da .    

Ppais paru bi tgkingal ka knglangan siida, *Nworu* ga wada ngalan *Awcow*, kiya ni paah hngkawas1919 do ida spuan kmlawa *Yingkwo*, *Awtariya* ni *Syowsiran* ka *Nworu*, kska na o ida *Awcow* ka mririh tru klwaan qmlahang. Ppais paru bi tg2 ka knglangan siida, seejiq Tekwo ga iyux kmsiyuk, wada na slgun kiyig Taw ka 4 asu, wada na prqan ka pnhiyug *rinqwang*. Hngkawas 1942, smpruq *Nworu* ka msaping *Nworu*, seejiq *Nworu* ga maku mquri *Awtiri* qduriq kika uxay paqun msping Tanah Tunux, msaping Tanah Tunux ga wada mangal *Taw* nii jiyax 26 idas 8, *Taw*  nii ga maa pusu bi nniqan msaping Tanah Tunux mniq hunac Taypingyang.      

Msaping Tanah Tunux ga smkagul 2,000 hiyi qmlahang, mnadas hbaraw bi seejiq Tanah Tunux ni seejiq Hankwo uri, mniq babaw *Taw* o ida niqan ka qbrangan ni phiyug ciway sngayan sapah skaya uri. Kiya ka kiya ni snalu djiyun cyuns o wada slayan mungcyun da, mnniq babaw Taw na 15 sapah skaya ga wada dha prqan da, wada sbtan puniq Tanah Tunux ka hmnici mnniq hiya na seejiq Owcow. Empsaping Tanah Tunux o psaan dha qmpah *Cuqetaw* ka ka 1,200 hiyi seejiq *Nworu*.       

Babaw pnpais tg2 do manu ka *Reynhekwo* ga bganan na *Awtariya*, *Yingkwo* ni *Nyowsiran* tru nii ka msupu kmlawa *Nwor*. Asi ka rngagun dha *Reyhekwo* ka ndaan dha kngkingan hngkawas, kiya ka kiya ni dhiya ga ida pasun dha shuya kmarig lmamu rinqwang babaw *Taw* ka pusu bi ddaun, quri saw kndusan seejiq Nworu o ida dha ini lnglungi kiya. Ida mnegu bi meysa *Awcow Cngfu* kbrwahi rmngaw ka knarig ni lnmuan dha kngkingal hngkwasan rinqwang dnjiyan hbangan ni sbarig hbangan, bbarig siida iyux bi bqanun cikuh ka seejiq Nworu uri, kiya ka kiya ni manu ka *Cngfu Awcow* o ini bi siyuk rmngaw.         

Kmdudul trawah ka knkla seejiq *Nworu* do ini dha qrasi ka snklawa na *Awtariya*, saw ka quri kmarig lmamu *riqwang,* kiya ni kmbiyax bi meysa kmburux nanaq, ngalun dha ka cyueynri kmarig lmamu *riqwang*. Manu ka *Cngfy Awcow* ga ka mniq paru bi biyax nipix kklwaan do ungac brahan ni malax knlawa na *Nworu* da. Jiyax 31 idas 1 hngkawas 1968 do qulung bi psdhug kburux nanaq da, *Hamo‧Terwopote* ka *Cungtung* daha, kiya ni idas 11 do maa *Tayingkwosey* kingal nanaq *cngyueynkwo*. Hngkawas 1989, manu ka Nworu ga musa rmngaw quri ndaan Awtariya ni quri saw uda *Faryu*, saw ka kmlawa siida ka Awtariya o ini dhuq qmlahang lnglingay ni mlih smliq lnglingay knrign lnmuan dha ringqwang. Hngkawas 1999, maa *hweyyueynkwo* na Reynhekwo ka Nworu da. jiyax 12 ids 4 hngkawas 2016 do, manu ka *Nworu* ga maa qpruhan *Kwocihwopicicin* ni *Yinghang knglangan* na tg189 na *cngyueynkwo* da.

## ''Cngc(''政治)

### ''Singcng(''行政)
*Nworu* ga *Cungtungc Kunghekwo*, *Cungtung* o ririh saw qbsuran klwaan, pusu bi tunux klwaan uri. Hiya ga ida negaaw *kwohwey*, *Cungtung* ga asi ka *Kwohwey Yiyueyn*. 

Cungtung sayang o Reyangnaar Ankemin, paah idas 8 hngkawas 2019 hiya ka Cungtung Nworu, ktru hngkwasan ka sqpah na. *Neyke* (2016-2019）siida snpuan 6 hiyi , kngkingal empqpah o ida mqpah egu egu puhwey na qbsuran, ida snkagul Cungtung. 

### ''Rifa(''立法)

Rifacikwan o kika Kwohwey ksun, mduuy kingal yueync, kana ka klwaan *Nworu* ga niqan 14 Singcngyu, psgaaw siida kana ka klwaan o snakan 8 cyu, mgaaw 8 hiyi yiyueyn, pk3 hngkwasan muda kingal sqpah na. 

Kwohwey （2016-2019）nii ga niqan 17 hiyi ka nCngfupay, 2 hiyi ka neini ktana lnglungan. 

Nworu ga ida ungac ka dungus bi *Cngtang* ksun, miyah empsgagun o ida mririh hyaan nanaq uxay uri o mririh kungs, hngkawas 2005 siida kska kwohwey ga 15 hiyi ga ida murux hiyi, mniq ruwan Cngfu reymug o maa mskingal tnsapah ka pusu daha.

Hngkawas 1992, *Cngfu* ka muda *Yihwey*（NIC）*Nworu Tawyu*. Uxay ka paru ka *cyueynri Yihwey*, ida hiya ka mgay kari *Cngfu* quri saw uuda klwaan, ida psaun saw shuya suupu dha seejiq *Nworu* muda pnluban uuda. Snegaaw na Yiyueyn na Yihwey ga ini tduwa muda *Yiyueyn na Kwohwey.* Sslian prngagan Tawyu Yihwey ga wada malax hngkawas 1999 da, mnu ka qyqaya ni qqpahun o bqanan ni pdaan Cngfu klwaan kana da. 

Swoyowcyueyn dxgal Nworu ga kingl nanaq kiya, sjiqan ga dxgal na hyaan nanaq uxay uri o nqnpruhan ga ida niqan duma cyueynri dha. Cngfu uxay uri o kungs o ida ungac dxgal ddha nanaq, asi ka psdhug kari ka dha tndxgak kika tduwa kmbarux. Uxay kwomin Nworu o ida ini tduwa mduuy dxgal.  

Hngkawas 1999-2003 siida, kana ka ini snhiyi *pyaw* ni mgaaw o ida mniq dha seejiq nii:Reney‧Hrisney ni Ponate‧Twoweyyueyke, pklun muda kmpriyux siida. Twoweyyueyke ga wada meydang hngkawas 2003 ini alax qnpahan niya na. Manu ka Ruteweyke‧Sqawti mangl Cungtung, idas 10 hngkawas 2004 do miyah psgagun dungan, kika mangal dungus bi 3 hngkwasan sqpah niya. Hngkawas 2007 do manu ka *Kwohwey* o btaqan dha ini snhiyi, sqpah Cungtung ga ida Maqus‧Stifn ka miya mririh dungan.  

### ''Sfa(''司法 )
Faryu situng Nworu ga ida ini leexan, tgparu bi Fa yuen o ida pusu bi qbsuran ka dmudul, ida quri Seynfa ka qtaun dha balay; Manu ka duma na bntasan patas o tduwa psaun dhuq baraw *fating. Kwohwey* ga ini tduwa spaux pndhuq *fayueyn* , kiya ka kiya o pnsaan baraw ni pnsdhug na o tduwa psaun *Awcow* tgbaraw *fayueyn*, ida ungac hari qtaan ka saw nii. Tglbu na *fayueyn* o snpuan *fayueyn* tnealang ni fayueyn tnsapah, ida seejiq ni *Seyncang* ka psdudul, ida *fayuey* tgbaraw na *sfacangwukwan*. Rahuq n do niqan ka 2 ka pkdungus *fayueyn*: *Kungkungfuwu* pusa baraw *weyyueynhwey* ni *keysacu* pusa baraw *weyyueynhwey* ga ida *Cungsen fayuey* ka pdudul  sslian nii. Ida ungac endhyaan dha nanaq empsaping ka *Nworu* ksun.Wana bi qpruhan keysacu na knealan. Manu ka Kwofang dha o ida uxay dungus bi pnsdhugni Awcow ka muda qmlahang  .

### Waycyaw(外交)
Knburux do, mduuy kingal nanaq hangan teumal *Taying kwosey*, hngkwas 2000 do kika balay bi hweyyueyn da. Rahuq na do hngkawas 1991 do *Cngfu Nworu* ga mteumal *Yinghang Yacow qayfa* uri da, hngkawas 1999 do teumal Reynhekwo da, hngkawas 2016 do teumal qpruhan *Kwoci cicincuc* ni *Yinghan* knglangan. 

*Nworu* o ida *cngyueyn Taypingyang Tawkwo* runtan, Uuda lnglingay Hunac *Taypingyangticyu* ni Hunac *Taypingyangticyu weyyueynhwey* ni Hunac *Taypingyang Yingyung Ticyowqesyuey weyyueynhwey.* Uuda pspung *Tacicowse* Amirika, mniq *Nworu* phiyug kingal pqlahang karac. 

Hngkawas 2017, Cungtung *Nworu Parun‧Waqa* siida ni Cungtung *Cunghwaminkwo* *Cayyingun* ga ptqita *Cunghwaminkwo Cungtungfu.*

Msdangi bi ka *Nworu ni Awcow*, ida mduuy *Awyuen* ka krtan qyqaya klwaan. Rahuq na dungus bi sqnay *Kwofang* do idas 9 hngkawas 2005 siida, pnsdhug patas msbrahaw uxay shngiun. Awtariya ga bngay quri saw caycng ni *cisu* dmayaw, saw ka smkagul kingal qbsuran *Caycng*, psramal *Caycng* djiyun *Nworu*, slingan weysng Nworu ni uuda ttgsa, manu ka *Cngfu Nworu* ga phiyug kingal shtur mguy mtmay *Awtariya* na seejiq ssiyuk na.  

Mduuy hangan *Reynhekwo cngyueynkwo* ka *Nworu*, mneegu snhiyi duma klwaan na *cucyueyn* kika mangal hbangan dnayaw dha. Idas 8 hngkawas 1980, msdangi ka *Nworu* ni *Aarciriya* do ia psdhug saw *Sisakwo*, *Arciriya* do bqanan 1000 kbuhug *meyyueyn* dnayaw na *Nworu* Nworu, bitaq hngkawas 2000 laxan ka snhiyan dha *Sisakwo*. Jiyax 4 idas 5 hngkaas 1980 do msdangi ka *Nworu* ni *Cunghwamin* kwo.   

Kiya ka kiya ni hngkawas 2002, Nworu ni *Cnghwa Jnmin Kunghekwo* mtas patas rngagan, psdhug saw msdangi jiyax 21 ida 7 pnluban dha, kiya ni mtna mangal 1.3 hpucing meyyueyn ka dnayaw, kdha jiyax do *Nworu* ni *Cunghwamin* kwon ga mst   patas, kdha jiyax do psdhug mstuq , ka pnluban *Cunghwamin kwon* ni *Nworu*. Jiyax 14 idas 5 hngkawas 2005 do, *Nworu* ni *Cunghwamin kwon* ga msdangi dungan, jiyax 31 idas 5 do mstuq ka pnluban *Nworu* ni *Cnghwa Jnmin Kunghekwo*. Hngkawas 2008 do, manu ka Nworu ga ida knttu jiyagan *Owmung*, *Amirika, Awcow* ni *Nyowsiran* knkuh na quri *caycng* do, srwaun dha kmburux da, kiya ka kiya ni snrwaan nan ii ga ida wada lxanan hngkawas 2019*.*

Hngkawas 2009, Nworu ga smruwaApuhac ni Nanawsetiya, ida smruwa tg4 klwaan na *cucyueyn* tnealang hini, manu ka *Erwos* ga mduuy 5,000 *meyyueyn* ssiyuk na *jntaw cuyi*. Jiyax 15 idas 7 hngkawas 2008 do, psdhug kingal uuda kmbgurah *Kangqow*(hngkawas2011 hnduan, hbangan o pneiyah *Erwos* 900 kbuhug *meyyueyn* sdayaw dha. Rmngaw ka klwaan *Nworu* dnayaw nii ga ida ungc Ungc luban dha quri snrwaan na dha *Apuhac* ni *Apuhac* ni *Nanawsetuya* .       

## Sneayus ''Singcng(''行政區劃)
Hngkawas 1989 bitaq hngkawas2003 do, manu ka sneayus Singcng Nworu ga, ida knpriyux *〔23〕* da. Sayang dga, snakun 14 *Singcngcyu* ka *Nworu*  .

## Tiri(地理)

Nworu gaga gqian hidaw Taypingtaw, hunac Ctaw yabi 42km, knlbangan na 21km, mtumun ni bbaraw hari sanhutaw, kiyig gsilung o sdowras bi. Kkiyug na ga niqan 15-300m knbragan na, haypa o niqan 30m hayantay, ida wana hiya ka *nungyeycyu*.Ska o Tayti, tgbaraw o haypa 71m(Sringring). Kana ka Taw o gaga spagan rinswanyeyn, ungac yayung,hunac gqian hidaw o wana bi kingal mrmun na langu( langu Puata).

Babaw *Taypingyang* ga niqan 3 ka egu btunux *ringqwang*(duma o gaga Ciparipas ni nFakwoPorinisiya),ida wada krigan ni lmamu kana da, maku mqrinuc ska katayti, saw ka bbaraw 15m na gupun hniygan na mpupu *shweyyeyn*, sdalih kingal *Sci* na kmarig ni lmamu, wada sliqan yabi hari 80%ka dxgal, kiya ni maku wada lglugan ka ncinci dha, yabi 40% na knudus gsilung , yasa mudus ruwan gsilung ni luli ka rinqwang kika wada mhuqil da. 

Ida ungac nkiya qsiya mahun ka *Nworu*, ana nanaq tduwa mssli qsiya quyux ka kulu qsiya dnamux o ida smtama bi kska nkungkung syey 3 qsiya gsilung *yanhwacang*. Yasa snegaaw *rinswanyeyn* ka dxgal *Nworu*, kiya ni qsiya truma dxgal o suqi mrmun, ini mahi ni ssuyuq pnegalang.

Quri saw mnhru nkiya weysng ga yabi niqan 60 kleegan, ungac ka kingal nanaq niya, nkiya mhru ga wada sliqan hmuma *yeyc* pnegalang, kmari ni lmamu qwang seejiq ni duma na pnaah eseisil na cwu, maku brbul kana ka pnhuma da. klwaan Nworu ga niqan klgan qqduda(saw ka ini hari qtaiweyying Nworu), kuwi, kmarang, manu ka munuh ssamac o ida kndadac eseisil kana kiya, saw ka qowlic, ngiyaw, huling, babuy, rudux *Porunisiya* dnii stabug, ida pnaah eseisil klwaan kana. 

## Karac ni cihow(天氣與氣候)
Sdalih ctaw ni gsilung ka Nworu, kiya ni sbhuran ni mcilux ka kingal hngkwasan, *njetay yurin cihow*, idas 11 bitaq idas 2 kingal hngkawas siida, ida miyah ka quyux *Cifung* ksun. Yahan brbul *Sngying*- lmglug karac hunac, qnuyux na quyux ga ida mlglug bi, ida bnsingan ka kndngu na. Yasa Tawkwo, kiya ka leexan bi yahan brbul karac ni mkala baraw ka haypingmeyn kiya ka kiya ni ida ini bi kklai ka karac. Karac Nworu ga jiyan o kncilux na o yabi mniq 26°C(79°F), bitaq 35°C(95°F)；kncilux na keeman o yabi hari 22°C(72°F) bitaq 34°C(93°F).

## Pusu snluan(基礎建設)

### ''Cyawtung(''交通)

#### ''Hangqung(''航空)

Sngayan sapah skaya klwaan *Nworu* o ida kingal bi, gaga hunac gqian hidaw *Yareyncyu* na babaw kiyig gsilung. Niqan kingal qnay ni 2 elug tmaan, knbragan na o niqan 2,150m(7,050ft) . Sayang ga wana *Nworu hangqung,* kingal iyax sngayan o niqan 2 hangpan ka skaya .  Ida 1bitaq idas 9 hngkawas 2006 siida, yasa kingal bi sapah skayaa wada hritan *fating Moawpn Awcow*, maku stuq ka seusa dha eseisil klwaan:dhuq jiyagan Taywan do, hangqung Nworu ga qulung idas 10 hngkawas 2006 do prajing skaya dungan, kiya ni pryuxan *Awarhangqung* ka hangan nada, hngkawas 2014 do pryuxan Nworu hangqung dungan.

#### Elug dxgal(陸運)
19km(12 mi), rahuq na do niqan 22km(14mi) mtmay kska *Tayti*. Basu ptqiri o kika pusu bi *kungkung* *yunsu*, muda *Ayhecyu*, sngayan sapah skaya klwaan *Nworu*, *Cyowteyn* *meyning*, tnelang sapah spuhan ni sapah pyasan, Rahuq nao niqan ka kbrahun rulu mapa sjiqan.. Niqan 5km(3.1mi) tgring elug rulu qrngul, mlutuc *rinqwang qwangcyu* ni *cyakung kungcang* .

#### ''Hayyun(''海運)
Kngkingal idas ga niqan kingal asug(ya gaga mgriq na hug?) musa ni miyah Purispn na *Awtariya*.

#### ''Tungsyun(''通訊)
Brah hngkwas 2009 siida, Wangru qnawal ga ida pnhiyug *Cngfu Nworu* ni dmayaw mgay, kiya ka kiya ni yasa I tuku ka pila, paah hngkawas 2003 do  Cngfu ga ini dayaw mgay pila smalu da. hngkawas 2004 do sqtan ka ini ngali pila weysing tungsyun fuwu, quri saw thuras ka tungsyun ksun o bitaq hngkawas 2009 do kika malu dungan. Hngkawas nii dhuq ska do ida kungs Digicel ka wada mangal patas srwaan, mniq babaw Taw phiyug ungac gasil na *tungsyun wangru*. GSM ni WiMAX 2 situng, tqnay idas 9 hngkawas 2009, idas 10 hngkawas 2010 do prajing mgay sdayaw.

#### ''Nngyueyn(''能源)
Plealay han o ida mduuy *cayyow fateynci* kmarig ni lmamu qwang ka *Nworu*, bhkuy do pusa kingl tduwa mgay 15 cawwa(hngkawas 2006 knbyaxan nag a mlih 11.1 cawwa MW) teynri na qyqaya fateyn. Kska na oyabi 43%o djiyun dha kmarig ni lmamu qwang, rahuq na do djiyun knudus, babaw Taw ga ida gisu psramal murux na qpuring fateynci sbgay dha qulung djiyun. Qyqaya daru btunux ni qyqaya o ida kndadax *kungs Nworu rinswanyeyn* miyah mtmay *Nworu*, sbarig na o niqan *ciyow*, *cayyow,* *yihwasyowci*, *meyyow,* *junhwaci* ni jungci dnii. Rahuq ciway na ga ida ini kpiya ka mnegay na *junhwaci* , Jungci ni Yihwasyow ni.

## Cinci(經濟)
*Nworu* ga mniq tg3 knglangan o ida nsblayiq klwaan, *cinci* klwaan o ida kmarig ni lmamu ni bbarig klwaan eseisil klwaan ka pusu dha bi ddaun, mniq brah hngkawas 80 siida kika mnkaraw baraw ka endaan. Rahuq na *Qwangyey* do ida niqan ka yeyc, sibus, blbul ni ssama dnii pnegalang, saw ka duma na pnegalang ni qqsurux o ida tduwa phuma ni dmanga nanaq kiya. Kiya ka kiya ni stngi uqun, qsiya mahun ni djiyun kdjiyax qyqaya o ida smtama kndadax eseisil klwaan kida. Kska na saw buwax ni *odungkw*o o kndadax *Yingkwo*, *Awcow* ni *Nyowsiran* kiya, dhiyi o kndadax *Awtiriya* kiya, djiyun qyqaya kdjiyax o kndadax Taywan, Tanah Tunux ni *Syangkang* kiya. 

Ida ini bgay hbangan swey ka seejiq Nworu, ungac ka tmayan cinqowswey uri, kana ka quri sqita narux o ida Cngfy kana ka mgay. Nniqan sapah o ida *Cngfu* kana ka smalu ni pawyang uri, nasi saw phiyug sapah babaw dxgal tndxgal ka *Cngfu* o, ida mgay hbangan seejiq tndxgal ririh knbrxan na ka *Cngfu*. 

Paah hngkawas 90 do, *Nworu* ga maa kingal knglangan qdriqan swey ksun, eseisil klwaan seejiq ga marig *Hucaw Nworu**Cngfu*. Manu ka mhtur sminaw pila *Kwoci* ga rmngaw saw niqan 15 ka mqalux hangan klwaan o *Nworu* klwaan nii ga ida gaga ruwan uri. Yasa niqan 25,000 *meyyueyn* do tduwa phiyug kingal *Yinghang* da. Mniq truma mhtur sminaw pila *Kwoci yari* ni egu pila wada qluli nganguc, klwaan *Nworu* ga hngkawas 2003 do qulung phiyug f*anpisweyfa*. Idas 10 hngkawas 2005, yasa malu bi ka pnhiyug f*anpisweyf a*, manu ka mhtur sminaw pila *Kwoci yari* ga srsan dha kndadax kska mqalux hangan klwaan ka hangan*Nworu* da.

## Hbragan seejiq(人口)

Hngkawas 2006 seejiq Nworu ga niqan 9,265 hiyi. Seuxal han o hnbragan seejiq *Nworu* ga ida mabang egu kiya, kiya kakiya nihngkawas 2006 siida yabi 1500 hiyi tnhjil seejiq ga wada brnahan *Ciripas* ni *Tuwaru*, pusu bi o iyux llihun ka kmarig ni lmamu *rinqwang* ni maa hbaraw bi ka peungac qqpahun. Kari *Nworu* ga kika kari klwaan, kingal nanaq ka kari *Taypingyang Tawkwo,* yabi 98% seejiq Nworu o gaga skari kari *Nworu* mniq sapah. Yasa wana mniq ruwan klwaan ka skari kari *Nworu,* kari *Yingkwo* ga ida dha djiyun balay uri, mniq saw *Cngfu* ni *sanyey*. 

Klgan seejiq Nworu ga niqan seejiq Nworu(58%), duma do niqan *Taypingyang*(26%),seejiq Owcow(8%) ni seejiq Cunghwa mincu(8%). Ida mnniq *Nworu* na seejiq *Owcow* ga ida seejiq *Yingkwo* kana han, kiya ka kiya ni kmburux ka *Nworu* da wada kana da. pusu snhiyan seejiq *Nworu* o *Citucyaw*(2/3 o bgurah*cyaw*, 1/3 o *Teyncucyaw*), rahuq na yabi 10% seejiq o snhiyi *Pahayi* kiya, ida hbaraw bi nniqan na knglangan ida niqan ka snhiyi *Focyaw*(9%) uri, 2.2% o snhiyi *Musrin*. Bnatas ka *Seynfa* o seejiq ga ida tduwa smlulay ana manu *cungcyaw*, kiya ka kiya ni duma na uuda o ida ini psrwai muda, saw ka ini srwai *Cngfu* ka *Yeysucitu* bukuy *Sngtu* muda uuda prhulan ni *hweyyueyn na Yeyhehwa ceyncngjn*. Dhiya ga ida snegaaw *wayraw*, pnlawa *Cngfu* *Nworu* miyah qmeepah *kungs* *rinswanyeyn .*

Knklaan patas seejiq Nworu ga niqan 96%, bqanan yiwu ni riqan ttgsa kndadax6 -15 hngkwasan siida ka lqian, niqan ka smruwa nanaq ttgsa(tg11bitaq tg12 hngkawas). Paru pyasan Hunac *Taypingyang* ga pnhiyug snakan pyasan *Nworu*, brah ini phyugi ka sapah pyasan nii han o, ida asi ka musa muyas patas *Awcow* ni *Nyowsiran* han. 

Qthur bi sjiqan knglangan seejiq o kika seejiq *Nworu*, wada hmrinas 90% hiyi seejiq na knbowqax ni qnthran dha ga hmrinas knglangan na pingcyun, dsnaw o yabi niqan 97% ni dqrijil o yabi niqan 93% wada hmrinas. Mniq babaw dxgal o ida seejiq *Nworu* ka wada mangal egu bi 2 sing narux *Tangnyawping* uri, yabi 40% ka wada lglugun narux nii, nAmirika na *Samoya* o niqan 47%, *Twoqeraw* o niqan 44% . Rahuq na saw pnluban pusu narux o niqan ka narux tama baraq ni baraq quru dnii. hngkawas 2009 kndusan dsnaw *Nworu* ga 60.6 hngkwasan, dqrijil o 68 hngkwasan.

## U''nhwa(''文化)

Ida lutuc *Miqerwonisiya* ni *Porinisiya*  empgsilung ka seejiq Nworu, rudan dha sbiyaw o snhiyi “Eijebon” utux qrijil, mangal kingal “Buitani” hangan na Tawyu ka suyang na dxgal. Ida niqan 20 ka alang seejiq tnealang, 2 alang ga ida wada ungac *Sci* 20 kida. kngkingal jiyax 26 idas 10 o kika seiyah dha alang(Angam Day）, sqaras dha bukuy mn2 ppais paru knglangan ka seejiq tnealang, hnbragan seejiq kndadax ini dhuq 1500 hiyi wada kmdudul miyah dungan. Knklaan rudan seejiq tnealang *Nworu* ga wada llgan mneiyah *Cmin* ni mangal pneiya gqian hidaw na *unhwa* da, nkiya na gaya o egu ka wada rihan da, wana duma na nkiya lubu ni uyas, yisu, snalu baga ni qmraq qsurux dnii ka gisu dha hritan ni djiyun dha bitaq sayang.

Ida ungac kngkingal jiyax na bgurah kari, ida niqan txal ka k2 iyax sngayan “Mwinen Ko”, kiya ka “ Aguh pprngaw wah”. *Teynstay Nworu* ga nklwaan, powsa quri Awcow ni Nyowsiran na ceymu tribi. Ida niqan ka uxay yingri nklwaan teyntay uri, powsa BBC ni ABC cy ka mudeymu.

Ida kuxul bi Nworu ka Aws boru qaqay, niqan kingal ka 7 qrpuhan empspung. *Nworu* ga niqan 2 ka saan hmrapas boru, kana ka pspngan Aws boru qaqay ga wana Linkbelt Oval hini ka saan pspung. Rahuq na ddaun*Tiyu* ga niqan boru*pay*, boru rawa, boru kaji, mangal shjil ni qmraq qsurux, ida dha kuxul bi kana. Ida mnteumal *yuntunghwey Tayingtikwo seyhwey* ni *yungtunghwey Awrinpiqe* rbagan, mniq saw mangal shjil o ida mangal malu hangan. Saw ka *Maqus‧Stifn* o kika mnangal malu hangan, hngkawas 2003 siida mtmay Kwohwey, hngkawas 2007 do mangal *Cungtung* da.  

Nworu ga niqan kingal nkiya na uuda, kiya ka qmraq kndadax babaw gsilung miyah na kbiyuc. Mpgqi ka hidaw siida, dsnaw ga mniq babaw hagay ni mquri byutux *syueynyeyn* qmada gasil qmraq byutux *syueynyeyn* . Ida mhnuk ka gasil sqraq Nworu, dudux gasil o shjil hari. Nasi mquri hini skaya ka qsuda do qdanun ka gasil, pklug sbtan do mtaku ni tqraq da,  lnmuan, snagan ni hnpuyan do kika tduwa uqun da.

## Pnyahan pnatas（參考資料）

* CIA
* 外交部
* https://zh.wikipedia.org/wiki/諾魯(參考自中文維基百科)
* List of current heads of state and government